

REPUBLIKA HRVATSKA

Općinski sud u Rijeci

Ured predsjednika

Žrtava fašizma 7

Posl.br.: 7 Su-412/2022

U Rijeci 06. lipnja 2022.

Na temelju odredbe čl. 52. st. 1 i čl. 52a. st. 1. i 2. Zakona o državnim službenicima (NN br. 49/12, 37/13, 38/13, 1/15, 138/15, 61/17, 70/19 i 98/19 dalje ZDS), predsjednica Općinskog suda u Rijeci, Vesna Katarinčić, donosi

**R J E Š E NJ E**

I. PATRICIA ANTOLOS, VSS, magistra ekonomije, prima se u državnu službu u Općinski sud u Rijeci, na radno mjesto III. vrste računovodstveni referent – financijski knjigovođa na određeno vrijeme, do povratka duže odsutne službenice Tatjane Crvić na rad.

II. Probni rad državnog službenika traje 2 (dva) mjeseca i državna služba može prestati ako službenik ne udovolji radnim zadacima.

III. Po izvršnosti ovog rješenja donijet će se rješenje o rasporedu na radno mjesto i utvrditi dan početka rada.

IV. Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

Općinski sud u Rijeci objavio je dana 20. travnja 2022. godine na web stranici Ministarstva pravosuđa i uprave RH, kao središnjeg tijela državne uprave nadležnog za službeničke odnose, na web stranici Hrvatskog zavoda za zapošljavanje, Područne službe u Rijeci, te na oglasnoj i web ploči ovoga suda oglas za prijam u državnu službu na određeno vrijeme 1 (jednog) računovodstvenog referenta – financijskog knjigovođe, radi zamjene duže vrijeme odsutne državne službenice za vrijeme bolovanja, do njezina povratka na rad, uz obvezni probni rok od 2 (dva) mjeseca. Predmetni oglas objavljen je temeljem odredbe čl. 61. ZDS-a, a temeljem suglasnosti Ministarstva pravosuđa i uprave Republike Hrvatske KLASA:119-03/22-04/03, URBROJ: 514-08-03-02-01/03-22-23.

Citiranim oglasom određen je uvjet za navedeno radno mjesto i to: srednja stručna sprema ekonomske struke ili službenici koji imaju srednju stručnu spremu ali nemaju propisanu struku, pod uvjetom da su završili gimnaziju ili drugu četverogodišnju školu čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke, najmanje 1 godina radnog iskustva u struci, položen državni stručni ispit za rad u sudu sve u skladu s odredbama ZDS-a. U državnu službu može biti primljena i osoba bez državnog stručnog ispita uz uvjete iz odredbe čl. 56. ZDS-a. Osobe koje se primaju u državnu službu moraju zadovoljavati i uvjete propisane odredbom čl. 48. i 49. ZDS-a. U citiranom oglasu je navedeno da će se provesti testiranje i razgovor s kandidatima.

Odlukom gornjeg poslovnog broja, imenovana je Komisija za provedbu postupka testiranja.

Formalne uvjete iz oglasa su zadovoljilo je 6 kandidata.

Dana 13. svibnja 2022. godine s početkom u 13,00 sati održano je razgovor sa 3 (troje) kandidata koji su se odazvali pozivu za razgovor, a koji je objavljen sukladno uvodno citiranom oglasu.

Analognom primjenom odredbe čl. 9. i 10. Uredbe o raspisivanju i provedbi javnog natječaja i internog oglasa u državnoj službi (NN 78/17, 98/19 dalje Uredba) kandidati koji ne ispunjavaju formalne uvjete oglasa i koji se nisu odazvali pisanoj provjeri i razgovoru ne smatraju se kandidatima, te im se neće dostavljati ovo rješenje.

Komisija je obavila razgovor (intervju) s kandidatima kroz koji je utvrđivala znanja, sposobnosti i vještine, interese i profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

U postupku prijma utvrđeno je da je kandidatkinja Patricija Antolos na razgovoru sa Komisijom iskazala visok stupanj profesionalne motivacije, znanja, sposobnosti i vještina te odgovornosti za rad na radnom mjestu računovodstveni referent – financijski knjigovođa. Komisija je posebno cijenila njezino dosadašnje radno iskustvo, komunikativnost i način predstavljanja na razgovoru. Slijedom čega kandidatkinja je na razgovoru ostvarila maksimalnih 10 bodova.

Sukladno odredbi čl. 61. st. 12. ZDS-a žalba protiv rješenja o prijmu u državnu službu na određeno vrijeme ne odgađa izvršenje rješenja.

Rješenje o prijmu dostavlja se svim kandidatima u postupku javnom objavom na web stranici Ministarstva pravosuđa i uprave RH [www.mpu.gov.hr](http://www.mpu.gov.hr) i na web stranici Općinskog suda u Rijeci https://sudovi.hr/hr/osri/.

S obzirom na navedeno valjalo je odlučiti kao u izreci rješenja.

**Predsjednica suda:**

**Vesna Katarinčić, dipl.iur.**

UPUTA O PRAVNOM LIJEKU:

Protiv ovog rješenja dopuštena je žalba koja se podnosi pisanim putem u 3 (tri) istovjetna primjerka putem ovog suda u roku od 15 (petnaest) dana od dana dostave ovog rješenja, a o žalbi odlučuje Odbor za državnu službu.

DNA:

- Spis;

- Ministarstvu pravosuđa i uprave elektroničkim putem u PDF formatu radi javne objave na web stranici

- osobni očevidnik;

- MPURH – po pravomoćnosti;